ДО

Г-ЖА МИЛЕНА ЖЕЛЕВА

ЗАМ.- КМЕТ” КУЛТУРА, ТУРИЗЪМ И МЛАЖЕЖКИ ДЕЙНОСТИ”

НА ОБЩИНА СТАРА ЗАГОРА

Уважаема г-жо , Желева

Във връзка изпълнение на Ваше писмо с изх.№ 10-11-1672/09.02.2023г., както и изпълнение на Закона за народните читалища и Устава на НЧ „Св. Климент Охридски – 1930” с. Могила, общ. Стара Загора, Ви представяме следните документи:

* Отчет за дейността на НЧ „Св. Климент Охридски – 1930” с. Могила за 2020г., 2021 г. и за 2022 г.
* Пълен финансов отчет на НЧ „Св. Климент Охридски – 1930” с. Могила за 2022 г.
* Протокол/отчет на Проверителна комисия на Св. Климент Охридски – 1930” с. Могила
* Копие от Протокол от годишното отчетно събрание на НЧ „Св. Климент Охридски – 1930” с. Могила за 2022 г.
* Протокол от заседанието на читалищното настоятелство за утвърждаване на щата на НЧ „Св. Климент Охридски – 1930” с. Могила НЧ „Св. Климент Охридски – 1930” с. Могила 2022 г.

27.02.2023 г.


С. Могила

С уважение Илия Прангов -………………………….

/Председател на НЧ/

НАРОДНО ЧИТАЛИЩЕ „СВ. КЛИМЕНТ ОХРИДСКИ”-1930, С. МОГИЛА, ОБЩИНА СТАРА ЗАГОРА,

Email: [chitalishte.kl.ohridski@abv.bg](mailto:chitalishte.kl.ohridski@abv.bg), FACEBOOK: chitalishte.kl.ohridski@abv.bg



НАРОДНО ЧИТАЛИЩЕ „СВ. КЛИМЕНТ ОХРИДСКИ”-1930, с. МОГИЛА, общ. СТАРА ЗАГОРА

ФИНАНСОВ ОТЧЕТ

За

Дейността на НЧ „Св. Климент Охридски – 1930” с. Могила за 2022г.

В изпълнение на Закона за народните читалища /Чл.14 ал.8/ и Устава на нашето читалище Ви предоставяме отчет за работата на читалището за изминалата година от периода /01.01.2022г. до 31.12.2022 г./

НЧ „Св. Климент Охридски – 1930” с. Могила общ. Стара Загора от 1930 година до днес продължава успешно да изпълнява духовно – просветна дейност и да запазва обичайте и традициите живи и до днес.

НЧ „Св. Климент Охридски – 1930” е единственият обществен, културен център на с. Могила.

**Административно – управленска дейност**

Читалищното настоятелство се състой от трима члена:

Председател: Илия Прангов,

Членове:

1. Геновева Петрова
2. Генчо Вълков

Читалищното настоятелство за 2022 г. е провело 5 заседания, като настоятелството е осъществява контрол върху взетите решения.

Единствената щатна бройка на читалището е секретарят Геновева Петрова, която е на осем часов работен ден и е избран от читалищното настоятелство.

През изминалата 2022 г. сътрудничехме отлично с:

**Общинска администрация**:

- Кметът на Общината Стара Загора – г-н Живко Тодоров

- Отдел „Култура и туризъм „ – г-жа Диана Атанасова, г-жа Анелия Овчарова

- РЕКИЦ „Читалища” – г-н Милен Иванов

- Директор на библиотека „ Родина” – г-жа Слава Драганова

- Кметът на с. Могила – г-жа Георги Димитров

**С други читалища и клубове:**

* Пенсионерски клуб на с. Могила
* Г-н Емил Гергинов – методист при РБ „Захари Княжески”, Стара Загора.

Читалищното настоятелство обогатява своите контакти с различни институции и хора, които желаят и могат да допринесат за развитието на читалищната дейност в с. Могила.

1. **Използвани финансови средства от 01.01 2022г. до 31.12. 2022 г.**

Пълен финансов отчет на читалището до 31.12.2022 г., е обобщен в таблица.

Финансов отчет

НЧ „Св. Климент Охридски – 1930” с. Могила, общ. Стара Загора за периода от 01.01.2022г. до 31.12.2022г.

1. **Предходен остатък към 01.01.2022г.**

1.Банка –1794.62 лв.

2. Брой – 25.06 лв.

1. **Приходи общо –**

В това число от:

1.Получена субсидия - 12250.00 лв.

2. Дарения - 550.00 лв.

3.Събран членски внос –276.00 лв.

4.Културна дейност - 110.00 лв.

1. **Разходи общо -**
2. Заплати за персонал – 7073.11 лв.
3. Социални и здравни осигуровки – 3790.95 лв.
4. Канцеларски материали – 31.42 лв..
5. Такси в банката -508.00 лв.
6. Счетоводител – 296.40 лв.
7. Абонамент – 36.95 лв.
8. Разходи за ток – 292.48 лв.
9. СНЧ – 24.00 лв.
10. Празници – 1358.24 лв.
11. Книги – 117.39 лв.

**Библиотечна дейност**

Библиотеката е място за учение през селия живот. Тя предоставя равен и бърз достъп до необходимата информация на гражданите.

- Заемане книги за дома , ползване на читалнята

- Информация на местната общност

- Набор на текст и текстообработка.

-Принтиране,копиране, сканиране

-Културно – образователна работа с деца и възрастни.

Мероприятия проведени през изминалата 2022 г.

Рецитал посветен на :Апостола на свободата”,

Рецитал на 3 март

Баба Марта – раздаване на мартеници

Стихове посветени „За Жената”

Участие в маратона на четене

Изработване на табло по- повод 24 май

„Моят приказен герой-” рисуване с деца

Представяне на новите книги –четене

Презентация” Ден на будителя”

115 години от рождението на Емилиян Станев

140 години от рождението на Владимир Димитров - Майстора

135 години от рождението на Димчо Дебелянов

Участие в препис на История Славянобългарска

Участие в „Маратона на четене”- четене на детски приказки

Ден на Ботев – рецитал,празнична заря

130 години от създаването на стихотворението „ Върви народе възродени”

120 години от рождението на Ангел Каралийчев

145 години от рождението на Елин Пелин

**Културно масова дейност**

НЧ „Св. Климент Охридски – 1930” с. Могила общ. Стара Загора, през изминалата година успя да осъществи повечето от предвидените културни мероприятия, планувани в план програмата за годината.

По – долу са описани проведените мероприятия:

* 21 януари – отбелязване на бабин ден, съвместно с пенсионерския клуб и здравната служба.
* 14 февруари – отпразнувахме Трифон Зарезан и обичая „Зарязване”.
* 19 февруари – празничен рецитал по повод Обесването на Васил Левски.
* 1 март – Баба Марта не пропусна да дари жителите и гости на с.Могила с бял и червен конец.
* 3 март – детска самодейна грипа при читалището представи рецитал по- повод националния празник на България и поднесе цветя пред паметника на загиналите в боевете жители на с. Могила.
* 8 март – празнично тържество се проведе в ресторанта в с. Могила по случай празника на жената
* Обичая „Лазаруване”
* Боядисване на яйца с деца и родители- изложба
* Празнична Литургия за Цветница в църквата
* 6 май празника на село Могила „Зелен, зелен Гергьовден”
* 24 май – празнично табло изрисуваха деца от селото с ликове и надписи на светите братя Кирил и Методий
* 1 юни – площада в с. Могила бе изрисуван от деца по- повод Деня на детето, празнични балони, много смях и веселие изпълни детските лица на всички малчугани, участвали в празника
* 2 юни – празничен рецитал със стихове за Ботев и празнична заря.
* През последната седмица на месец юли и целия месец август в петъците площада в село бе изпълнен с малки и големи наслаждаващи се на „Лятното Кино”
* Участие в кулинарната изложба в село Преславен на празника „Пътят на хляба”
* Посещение на театралната постановка”Чичовци”
* Летните дни не минаха без забавление за децата –четене на енциклопедия за животни, изработване на икибани от билки,правени на конфети, направата на картини от тесто и сламки, рисуване върху камъчета, правене на тебешири, Рисуване върху балони, правене на хранилки за птици,изработвахме на надуваеми човечета от хартиени чашки и силиконови ръкавици.
* Лятото мина с изпълнен площад с деца на възраст от 6 до 14 години като всички деца се забавляваха с интересни занимателни игри.
* Посещение на демонстрация на„Зелени балкани” в село Малко Кадиево
* Посещение на празника „Богородична стъпка”
* Екскурзия до Одрин
* 1 октомври – отпразнува се деня на възрастните хора с празнично тържество, много весели и забавни сценки и хора.
* 1 ноември – деца от селото решаваха кръстословици свързани с будители
* Никулден – празника на рибаря
* Коледна украса на площада, запалване на Коледните светлини, празнична заря, Баница с късмети
* Коледна литургия в църквата
* Коледно тържество с наш гост Дядо Коледа
* 25 декември – коледарска група от 10 момчета обикаля голяма част от къщите в селото като пожелаха на стопаните много здраве,късмет и берекет.

**Материално – техническа база**

* разгърната площ 374,80 кв. м /сцена,библиотека,,читалня,гримьорна,

стълбища,коридор/

* брой места в салона – 190
* Една компютърна конфигурация магнитогон,радиокасетофон,прафосмукачка,ютия,DVD,тъпан,усилвателна уредба с два микрофона,кварцова печка.

Изминалата година беше динамична ,но имахме мотивация и сили да продължим напред към целите си и да проведем повечето от организирани мероприятия. Постигнахме целите на общността ни, като запазихме читалищните ценности.

Благодарим на всички самодейци взели участия в културните мероприятия през изминалата година за достойното представяне на нашите традиции и обичаи, за запазване на българския дух.

Благодарим на всички деца и младежи, които показаха,че наистина имат много талант. Тези деца са нашето бъдеще,те ще съхранят и допълнят нашите традиции и обичаи.

Благодарим на всички, които творят в читалището в с. Могила!

Председател:

Илия Прангов -……………………

Членове:

Геновева Петрова - ……………….

Генчо Вълков - ……………………

Протокол

№ 3/15.02 2023г.

Днес 15.02.2023г. от 11:00 часа в сградата на НЧ „Св. Климент Охридски - 1930г.” с. Могила община Стара Загора се проведе заседание на читалищното настоятелство към читалището.

На заседанието присъстваха всички /три/ членове на настоятелството.

Г-н Илия Прангов – председател на читалището, предложи следния проект за дневен ред:

1.избор на протоколист

2.обсъждане и утвърждаване на щата на читалището;

Други предложения за дневен ред няма.

Проекта за дневен ред бе подложен на гласуване.

Гласували – пет члена

Г-н Прангов предложи за протоколиращ на заседанието да бъде избрана Геновева Петрова – секретар на читалището. Други предложения няма.

**Точка 1 от дневен ред**

Предложението от г-н Прангов , бе подложено на гласуване.

Гласували – пет члена.

С пълно единодушие е прието Геновева Петрова за протоколист на заседанието.

**Точка 2 от дневен ред**

Обсъждане и разискване относно финансовото състояние на читалището, след разговор се стигна до предложение и решение което бе подложено на гласуване.Резултати от гласуването:

Гласували – три члена

Читалищното настоятелство утвърждаване на щата на читалището – един служител на трудов договор, на осем часов работен ден с минимално заплащане 780.00 лв.

Поради изчерпване на дневния ред, заседанието бе закрито.

С. Могила Председател:

15.02.2023г Илия Прангов -…………………

Протоколист:

Геновева Петрова - …………….

Протокол

№ 2/19.01 2021г.

От

Редовно отчетно изборно събрание на НЧ ”Св. Климент охридски – 1930г.” с. Могила, община Стара Загора

Днес 19.01.2023 г. в пенсионерския клуб, се проведе редовно отчетно – изборно събрание на НЧ ”Св. Климент охридски – 1930г.” с. Могила, община Стара Загора.

На събранието присъстваха 38 члена от общо 72. Съгласно устава на читалището събранието има нужният кворум и може да бъде проведено, при следният дневен ред.

1. Отчет за дейността на НЧ ”Св. Климент охридски – 1930г.” с. Могила, община Стара Загора от 01.01.2020 г. до 31.12.2022.
2. Пълен финансов отчет за получената субсидия 01.01.2022 г. до 31.12.2022 г. – заверена от председателя на проверителната комисия.
3. Определяне размера на членския внос за 2023 г.
4. Освобождаване на старите членове и избор на нови членове на читалището .
5. Други общи решения.

Председателя на читалище г-н Илия Прангов, съгласно устава на читалището, председателства общото събрание.

Г-н Прангов предложи за протоколиращ на заседанието да бъде избрана Геновева Петрова – секретар на читалището. Други предложения няма. Предложението от г-н Прангов , бе подложено на гласуване.

Гласували – тридесет и двама члена- ЗА, против – няма, въздържали се няма.

С пълно единодушие е прието Геновева Петрова за протоколист на заседанието.

По точка едно от дневния ред Г-н Прангов, направи подробен отчет за дейността на читалището от 01.01.2020 г. до 31.12.2022 г.

След това даде думата за въпроси и разисквания.

Пръв взе думата Вълко Минчев , прав взе думата и похвали читалищното ръководство за добрата работа през изминалата година.

Така представения отчет за дейността на читалището за 2020 г., 2021г. и 2022 г. от г-н Прангов бе предложен за одобряване /приемане/, чрез гласуване.

Гласували - тридесет и осем члена -ЗА, против – няма, въздържали се няма.

По втора точка от дневния ред:

Г-н Иван Ненов, председател на проверителна комисия, направи подробен финансов отчет за периода от 01.01.2022г. до 31.12.2022 г.

След това даде думата за въпроси и разисквания.

Направения пълен финансов отчет за 2022 г. на НЧ ”Св. Климент Охридски – 1930г.” с. Могила г- н Ненов бе предложен за гласуване.

Гласували - тридесет и осем члена -ЗА, против – няма, въздържали се няма

По трета точка от дневния ред определяне размера на членския внос за 2023 г.

1. Бе направено предложение от Иванка Игнатова размера на членския внос да е по два лева за неработещи и по пет лева за работещи.

Гласували - тридесет и осем члена -ЗА, против – няма, въздържали се няма

По точка четири от дневния ред разни:

Освобождаване на старите и избор на нови ръководни органи на читалището.

По четвърта точка от дневния ред освобождаване на старите и избор на нови ръководни органи на читалището. Двама от членовете на настоятелството се отказаха с писмена молба / Гинка Колева Георгиева- член и Мария Иванова Гюрова – член от настоятелството/ на тяхно място не се избират нови членове . И един от членовете на проверителната комисия, също се отказва /Елица Милкова Стойчева- член /. Имаше предложение от Иван Канев за избор на нов член на проверителната комисия Георги Петров. Всички присъствали членове е единодушие приеха предложението.

След това даде думата за въпроси и разисквания. След разисквания решението бе прието.

Гласували - тридесети осем члена -ЗА, против – няма, въздържали се няма.

Поради изчерпване на дневния ред, заседанието бе закрито.

19.01.2023г.

С. Могила Председател:

Илия Прангов -…………………

Протоколист:

Геновева Петрова - ……………………..

Протокол

№ 1/16.01 2023г.

Отчет на проверителната комисия относно проверка дейността на НЧ”Свети Климент- 1930”с. Могила общ. Стара Загара

Днес 16.01.2023 г. в читалището на с. Могила се извърши проверка от проверителната комисия за работата на читалищното настоятелство през изминалата 2020г. проведени работни заседания и мероприятия в читалището.

При проверката се установи, че Читалището работи добре. Всеки месец има направени и отразени културни мероприятия. През изтеклата година са проведени общо пет заседания. Последното заседание за 2022г. беше на 26.10 2022г., на което беше направена проверка на работата на читалищния секретар за последните 6 месеца.

С пожелание за още по усърдна работа през новата 2023г., заседанието беше закрито.

16.01.2021г. Председател на Читалището:

С. Могила / Илия Иванов Прангов/

Председател Пр. комисия:

/ Иван Ненов Иванов/